**Søndre torv** eller **Søndre torg** på Sørsiden i Hønefoss er sammen med gatene rundt synonymt med **Hønefoss sentrum**. Søndre torv er også byens største torv, og det ble inntegnet på reguleringsplanen for byen alt i 1856. Skrivemåten har vært forskjellig opp gjennom årene. Noen bruker *torv*, andre *torg*. Andre igjen skriver torv/torg med stor forbokstav.

I gamledager
------------

Søndre torv i 1903 Foto: Anders Beer Wilse, 1903 
Hele Sørsiden inkludert området der torvet ble anlagt tilhørte opprinnelig Kvernbergsunds-Ødegaarden, men grunneiendommen ble stykket opp da Buggegodset gikk falitt. Plassen der Søndre torv ble anlagt ble kalt «Lars Myhrenes løkke», etter sagmester Lars Hansen Myhrene som da eide grunnen der. Om han kjøpte den før eller etter konkursen er usikkert, men han kan også ha vært bruker der før han kjøpte det. 

Før torvet ble gågate lå det en rundkjøring der. Denne var blant de første rundkjøringene i Norge. Den ble flittig brukt i kjøreopplæringen, i noen grad også av kjøreskoler fra steder som Oslo og Drammen.

Gågatesystemet
--------------

Lekeområdet og Søndre torv 7 og 8. Foto: Helge Høifødt 
Søndre torv og de nærmeste gatestrekningene rundt torvet ble i 1988 gågate, offisielt åpnet den 26. august samme året. Torvet er i dag brolagt og omkranset av lavere forretningsbygg, for det meste i mur eller tegl. Det finnes imidlertid fortsatt noen godt bevart trehus der. Rundt og i nær tilknytning til torvet finner man i dag en rekke banker, eiendomsmeglere og mindre forretninger, samt puber og små spisesteder. Ute på torvet har kommunen satt ut benker for publikum, og midt på torvet finnes den en liten vannfontene.

Søndre torv fungerer som byens «storstue» når det feires spesielle begivenheter, som for eksempel 1. mai og 17. mai. Det brukes også til såkalte *torvdager*, da det i større og mindre grad fylles med salgsboder med frukt og grønnsaker og andre ting.

Bygningsmasse
-------------

* Thoresengården, Søndre torv 1Thoresengården,   
Søndre torv 1
* Bryggerigården 1855Søndre torv 2aBryggerigården 1855  
Søndre torv 2a
* Bryggerigården 1933Søndre torv 2bBryggerigården 1933  
Søndre torv 2b
* Hønefoss SparebankSøndre torv 3Hønefoss Sparebank  
Søndre torv 3
* WexhalgårdenSøndre torv 4Wexhalgården  
Søndre torv 4
* TandberggårdenSøndre torv 5Tandberggården  
Søndre torv 5
* SpareBank 1 RingerikeSøndre torv 6SpareBank 1 Ringerike  
Søndre torv 6
* LøchengårdenSøndre torv 7NarumgårdenSøndre torv 8Løchengården  
Søndre torv 7  
Narumgården  
Søndre torv 8
* Utsyn fra torvet mot Stabells gateUtsyn fra torvet mot Stabells gate
* Utsyn fra torvet mot St. Olavs gateUtsyn fra torvet mot   
St. Olavs gate
* Utsyn fra Fossveien mot Søndre torvUtsyn fra Fossveien mot Søndre torv
* ThistedgårdenFossveien 1Thistedgården  
Fossveien 1
* Utsyn fra torvet mot StorgataUtsyn fra torvet mot Storgata
* Utsyn fra torvet mot KirkegataUtsyn fra torvet mot Kirkegata
* Storgata 2FønixgårdenStorgata 2  
Fønixgården

Gater tilknyttet torvet
-----------------------

* Fossveien
* Kirkegata
* Storgata
* St. Olavs gate
* Stabells gate

Se også
-------

* Nordre torv
* Gater i Hønefoss
* Hønefoss Sparebank
* SpareBank 1 Ringerike
* Sørsiden

Eksterne lenker
---------------

* Søndre torg i Hønefoss (Ringerike Historielag)